
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 118
din 26 iunie 2014
privind completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local  Sighişoara nr. 27/30.01.2014,  modificat şi completat prin Hotărârea

Consiliului Local Sighişoara nr. 31/27.02.2014

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.915/III/24.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 27/30.01.2014 privind participarea Municipiului Sighişoara prin Consiliul Local Sighişoara ca membru fondator în Asociaţia Sportivă Handbal Club Municipal Sighişoara; 


Văzând şi Hotărârea Consiliului Local Sighişoara nr. 31/27.02.2014 privind modificarea şi completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighişoara nr. 27/30.01.2014 şi aprobarea actului constitutiv al acestei asociaţii;

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile art. 3 alin. (1) şi art. 26 din Legea nr. 69/2000 a educaţiei fizice şi a sportului, cu modificările şi completările ulterioare şi ale Regulamentului de punere în aplicare a dispoziţiilor Legii educaţiei fizice şi a sportului nr. 69/2000, aprobat prin Hotărârea Guvernului nr. 884/2001, cu modificările şi completările ulterioare, cu precădere cele ale art. 26 alin. (1) pct. „h”;

Văzând şi prevederile Legii nr. 273/2006 privind finanţele publice locale, cu modificările şi completările ulterioare; 

Ţinând cont de adresa Ministerului Tineretului şi Sportului – Direcţia Infrastructuri şi Programe pentru Sport cu nr. 2036/04.06.2014, prin care se solicită Asociaţiei Sportive Handbal Club Municipal Sighişoara completarea statutului, aprobat prin Hotărârea Consiliului Local Sighişoara nr. 27/30.01.2014, modificat şi completat prin Hotărârea Consiliului Local Sighişoara nr. 31/27.02.2014, cu detalierea articolului „Recompense şi sancţiuni pentru membrii persoanei juridice: condiţiile de acordare şi de aplicare”, în conformitate cu art. 26 alin. (1) pct. „h” din Hotărârea Guvernului nr. 884/2001, cu modificările şi completările ulterioare;

 Având în vedere adresa înaintată instituţiei noastre de către Asociaţia Sportivă Handbal Club Municipal Sighişoara, înregistrată cu nr. 13.975/24.06.2014, prin care ni se aduce la cunoştinţă solicitarea Ministerului Tineretului şi Sportului – Direcţia Infrastructuri şi Programe pentru Sport, formulată în sensul completării Statutului Asociaţiei Sportive Handbal Club Municipal Sighişoara, precum şi întocmirea unui proiect de hotărâre pentru conformare cu privire la cele menţionate; 


Văzând Raportul de specialitate nr. 13.917/III/24.06.2014 al Serviciului Relaţii Publice, prin care se justifică necesitatea completării Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, modificat şi completat prin Hotărârea Consiliului Local Sighişoara nr. 31/27.02.2014, îndeplinindu-se prevederile legale în acest sens;
În temeiul prevederilor art. 36 alin. (2) lit.”d”, alin. (6) lit. „a”, pct. 6, alin. (7) lit. „a” , alin. (9),  art. 45 alin. (2) şi a art. 115 alin. (1) lit. „b”  din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.I. Se aprobă completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighişoara nr. 27/30.01.2014, modificat şi completat prin Hotărârea Consiliului Local Sighişoara nr. 31/27.02.2014, conform Anexei nr. 1 (Act adiţional nr.1), care face parte integrantă din prezenta hotărâre.
Art.II. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Economică, Serviciul Relaţii Publice şi Asociaţia Sportivă Handbal Club Municipal Sighişoara.
Art.III. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;

  1 ex. Serviciul Relaţii Publice;

  2 ex. Asociaţia Sportivă Handbal Club Municipal Sighişoara.

10 ex. 
A.F./G.V.
